cyanic-selkie/wikianc huggingface dataset:
ఇండియన్ ఎయిర్‌లైన్స్ విమానం 814
ఇండియన్‌ ఎయిర్‌లైన్స్ ‌ విమానం 814 (కాల్‌ సైన్‌ IC_814), ఇండియన్ ఎయిర్‌లైన్స్ కు చెందిన ఎయిర్ బస్ A300 విమానం. నేపాల్‌ రాజధాని ఖాట్మండులోని త్రిభువన్‌ అంతర్జాతీయ విమానాశ్రయం మీదుగా అది భారత్‌ రాజధాని ఢిల్లీలోని ఇందిరాగాంధీ అంతర్జాతీయ విమానాశ్రయానికి రావాల్సి ఉంది. మార్గమధ్యంలోనే హైజాకింగ్‌కు గురైంది. ఇది తమ పనేనని పాకిస్థాన్‌ నుంచి కార్యకలాపాలు నడిపే హర్కతుల్‌ ముజాహిదీన్‌ అనే ఓ ఉగ్రవాద సంస్థ ప్రకటించుకుంది.
భారత కాలమానం ప్రకారం సాయంత్రం 5.30 గంటలకు భారత వాయుతలంలోకి ప్రవేశించిన కాసేపటికే విమానాన్ని సాయుధ ముష్కరులు హైజాక్‌ చేశారు. అమృత్‌సర్‌లో, తర్వాత లాహోర్‌, దుబాయ్‌లలో దిగిన తర్వాత ఎట్టకేలకు విమానాన్ని బలవంతంగా అఫ్గానిస్థాన్‌లోని కాందహార్‌లో హైజాకర్లు దించేశారు. మొత్తం 176 మంది ప్రయాణికుల్లో 27 మందిని వారు దుబాయ్‌లో దించేశారు. కానీ ఒకరిని దారుణంగా కత్తులతో పొడిచారు. మరికొంత మందిని బాగా గాయపరిచారు.
అఫ్గానిస్థాన్‌లోని పాలక తాలిబన్ల ప్రభుత్వాన్ని భారత్‌ గుర్తించకపోవడంతో భారత అధికారులు, హైజాకర్ల మధ్య చర్చలకు అడ్డంకులు తలెత్తాయి. భారత ప్రత్యేక దళాలు విమానంపై పెద్దపెట్టున దాడికి దిగకుండా అడ్డుకునేందుకు తాలిబన్లు తమ సాయుధ పోరాట యోధులను విమానం పరిసరాల్లో భారీగా మోహరించారు. హైజాకింగ్‌ మొత్తం ఏడురోజుల పాటు కొనసాగింది. ఇస్లామిక్‌ ఉగ్రవాదులు ముస్తాక్‌ అహ్మద్‌ జర్గర్‌, అహ్మద్‌ ఒమర్‌ సయీద్‌ షేక్‌ (వీరిద్దరినీ అనంతరం డేనియల్ పర్ల్‌ హత్య కేసులో తిరిగి అరెస్టు చేశారు), మౌలానా మసూద్‌ అజర్‌ (ఇతను అనంతరం జైషే మహ్మద్‌నుస్థాపించాడు) లను భారత్‌ విడుదల చేసిన తర్వాత హైజాకింగ్‌ ముగిసింది.
ఈ హైజాకర్లకు అల్‌ఖైదా, తాలిబన్లతో సన్నిహిత సంబంధాలున్నాయని అమెరికా, భారత నిఘా వర్గాలు నివేదించాయి. ఐదుగురు హైజాకర్లకు, విడుదలైన ముగ్గురు ఇస్లామిక్‌ ఉగ్రవాదులకు తాలిబన్లు సురక్షిత ప్రయాణాన్ని కల్పించారు. ఈ విషయంలో తాలిబన్లు పోషించిన పాత్ర పట్ల పెద్దపెట్టున విమర్శలు వెల్లువెత్తాయి. ఫలితంగా భారత్‌, తాలిబన్ల మధ్య సంబంధాలు మరింతగా క్షీణించాయి.
ప్రయాణీకులు
విమానంలో 178 మంది ప్రయాణికులున్నారు. వారిలో అత్యధికులు భారతీయులే. వారంతా నేపాల్‌లో సెలవులు గడిపి తిరిగొస్తున్నారు.
హైజాకింగ్‌
ఇండియన్‌ ఎయిర్‌లైన్స్‌ విమానం 814 (VT-EDW) ను 1999 డిసెంబరు 24న శుక్రవారం హైజాక్‌కు గురైంది. భారత కాలమానం ప్రకారం సాయంత్రం 5.30కు భారత గగనతలంలోకి ప్రవేశించిన కొద్దిసేపటికే హైజాకింగ్‌ జరిగింది. భారత ప్రభుత్వం చెప్పిన మేరకు హైజాకర్ల గుర్తులు ఈ విధంగా ఉన్నాయి:
ఘటనా క్రమాన్ని ఐసీ-814 ఫ్లైట్‌ అటెండెంట్‌ అనిల్‌ శర్మ తర్వాత ఇలా చెప్పుకొచ్చారు. మాస్కు, అద్దాలు దరించిన ఒక వ్యక్తి విమానాన్ని బాంబుతో పేల్చేస్తానని బెదిరించాడు. పశ్చిమ దిశగా విమానాన్ని మళ్లించాల్సిందిగా కెప్టెన్‌ దేవీ శరణ్‌ను ఆదేశించాడు. విమానాన్ని లక్నో మీదుగా మళ్లించి నేరుగా లాహోర్‌ తీసుకెళ్లాలని హైజాకర్లు భావించారు. కానీ పాకిస్థాన్‌ అధికారులు అందుకు వెంటనే అనుమతి నిరాకరించారు. లేదంటే ఉగ్రవాదులతో కలిసిపోయామన్న అపవాదు వస్తుందని వారు భయపడ్డారు. దాంతోపాటు విమానంలో ఇంధనం కూడా చాలినంత లేదు. దాంతో కెప్టెన్‌ దేవీ శరణ్‌ అదే విషయాన్ని హైజాకర్లకు చెప్పి భారత్‌లోని అమృత్‌సర్‌లో విమానాన్ని దించేశాడు.
భారత్‌లోని అమృత్‌సర్‌లో దిగిన విమానం
అమృత్‌సర్‌ చేరిన తర్వాత విమానంలో ఇంధనం నింపాల్సిందిగా కెప్టెన్‌ వరణ్‌ కోరారు. కానీ విమానం కదలకుండా చేయాల్సిందిగా అమృత్‌సర్‌ వర్గాలకు సంక్షోభ నిర్వహణ గ్రూపు ఆదేశాలు జారీ చేసింది. పంజాబ్‌ పోలీస్‌కు చెందిన సాయుధ దళాలు అప్పటికే అందుకు సిద్ధమయ్యాయి. కానీ ఢిల్లీ నుంచి వారికి అనుమతులు రాలేదు. ఎట్టకేలకు ఒక ఫ్యూయల్‌ ట్యాంకర్‌ను పంపించారు. కానీ విమానం దారిని మూసేయాల్సిందిగా నిర్దేశాలు అందాయి. ట్యాంకర్‌ విమానం కేసి వెళ్తుండగా నెమ్మదించాల్సిందిగా అందులోని పైలట్‌కు ఎయిర్‌ ట్రాఫిక్‌ కంట్రోల్‌ నుంచి ఆదేశాలందాయి. దాంతో అది ఆగిపోయింది. ఈ హఠాత్‌ చర్య హైజాకర్లలో అనుమానాలు పెంచింది. ఎయిర్‌ ట్రాఫిక్‌ కంట్రోల్‌ అనుమతులు కూడా లేకుండానే తక్షణం విమానాన్ని బలవంతంగా టేకాఫ్‌ చేయించారు. ఆ సమయంలో ట్యాంకర్‌ను కేవలం కొద్ది అడుగుల తేడాతో విమానం మిస్సవుతూ వెళ్లింది.
పాకిస్థాన్‌లోని లాహోర్‌లో దిగడం
ఇంధనం అడుగంటిపోవడంతో అత్యవసర ల్యాండింగ్‌కు అనుమతించాల్సిందిగా పాకిస్థాన్‌లోని లాహోర్‌ వర్గాలను విమానం అభ్యర్థించింది. కానీ తమ దేశానికి ఉగ్రవాద సంబంధాలు అంటగడతారన్న భయంతో పాకిస్థాన్ అందుకు నిరాకరించింది. తమ ఎయిర్‌ ట్రాఫిక్‌ సేవలను కూడా పాక్‌ మూసేసింది. భారత విమానానికి పాక్‌ గగనతలాన్ని దాదాపుగా మూసేసింది. లాహోర్‌ విమానాశ్రయంలో లైట్లన్నింటినీ ఆర్పేసింది. ATC నుంచి ఏ సాయమూ లేకపోవడంతో కెప్టెన్‌ శరణ్‌ తన కళ్లముందు కనబడుతున్న దృశ్యాలపై మాత్రమే ఆధారపడుతూ తాను రన్‌వేగా భావించిన స్థలంపై విమానాన్ని దించబోయాడు. కానీ అది కేవలం మామూలు రోడ్డేనని గుర్తించి సకాలంలో విమానాన్ని పైకి లేపాడు. ఇక క్రాష్‌ ల్యాండింగ్‌ తప్ప విమానానికి మరే అవకాశమూ లేదని తేలిపోవడంతో ఎట్టకేలకు పాక్‌ వర్గాలు లాహోర్‌ విమానాశ్రయం లైట్లను వెలిగించాయి. విమానం ల్యాండింగ్‌ను అనుమతించాయి. అక్కడ విమానంలో లాహోర్‌ విమానాశ్రయ వర్గాలు ఇంధనం నింపాయి. భారత కాలమానం ప్రకారం రాత్రి 10.32 కు అక్కడి నుంచి బయల్దేరేందుకు దానికి అనుమతి కూడా ఇచ్చాయి. పైగా కొందరు మహిళలు, పిల్లలను దించేందుకు అనుమతించాలన్న పైలట్‌ అభ్యర్థనను కూడా పాక్‌ వర్గాలు నిరాకరించాయి.
UAEలోని దుబాయ్‌లో ల్యాండింగ్
‌లాహోర్‌ నుంచి విమానం దుబాయ్‌కి వెళ్లింది. ఆ అభాగ్య విమానం నుంచి 27 మంది ప్రయాణికులను అక్కడ దించేశారు. వారితో పాటు తీవ్ర గాయాల పాలైన 25ఏళ్ల రిపన్‌ కత్యాల్‌ అనే భారతీయున్ని కూడా కిడ్నాపర్లు వదిలేశారు. అతన్ని వారు పలుమార్లు కత్తితో పొడిచారు. ఆ తర్వాత గాయాలతో అతను మరణించాడు. ఈ మొత్తం ఉదంతంలో ఏకైక మృతుడు అతనే అయ్యాడు.
ఈ ప్రయాణికులను దించేయగానే హైజాకైన విమానం కాందహార్‌ అంతర్జాతీయ విమానాశ్రయం వైపు వెళ్లింది.
అఫ్గానిస్థాన్‌లోని కాందహార్‌లో ల్యాండింగ్‌
విమానం కాందహార్‌లో దిగగానే తాలిబన్‌ వర్గాలు అంతర్జాతీయ గుర్తింపు పొందే లక్ష్యంతో భారత వర్గాలకు సహకరించేందుకు అంగీకరించాయి. హైజాకర్లకు, భారత వర్గాలకు మధ్య ప్రతినిధుల అవతారమెత్తాయి. కానీ తాలిబన్ల ప్రభుత్వాన్ని భారత్‌ గుర్తించకపోవడంతో ఇస్లామాబాద్‌లోని తమ హై కమిషన్‌ నుంచి ఒక అధికారిని కాందహార్‌కు భారత్‌ పంపింది. గతంలో తాలిబన్‌ వర్గాలతో భారత్‌ ఎప్పుడూ సంప్రదించి ఉండకపోవడంతో పూర్తి ప్రక్రియ మరింత సంక్లిష్టంగా మారింది.
అయితే సాయుధ బలగాలు హైజాకైన విమానాన్ని చుట్టుముట్టడంతో తాలిబన్ల వ్యవహార శైలిపై అనుమానాలు తలెత్తాయి. బందీలను చంపకుండా లేదా గాయపరచకుండా హైజాకర్లను అడ్డుకోడానికే బలగాలను దింపామని తాలిబన్లు చెబుతూ వచ్చారు. అయితే హైజాకర్లపై భారత సైన్యం దాడి చేయకుండా ఉండేందుకే తాలిబన్లు ఈ పన్నాగం పన్నారని కొందరు విశ్లేషకులు అభిప్రాయపడ్డారు.
తీవ్రవాదుల విడుదల
తీవ్రవాదులతో చర్చలు జరిపేందుకు భారత ప్రభుత్వం ముగ్గురితో ఒక బృందాన్ని తయారు చేసింది. గతంలో హైజాకర్లతో చర్చలు జరిపిన అనుభవమున్న ఇంటిలిజెన్స్ బ్యూరో అధికారి అజిత్ దోవల్, విదేశాంగ మంత్రిత్వ శాఖలోని సంయుక్త కార్యదర్శి వివేక్ కట్జూ, రీసెర్చి అండ్ ఎనాలిసిస్ వింగ్కు చెందిన సిడి సహాయ్ ఈ బృంద సభ్యులు.
భారత జైళ్లలో ఉన్న 35 మంది ఇస్లామిక్ మిలిటెంట్లను విడుదల చేయాలని, డబ్బు రూపంలో 200 మిలియన్ డాలర్లను ఇవ్వాలని హైజాకర్లు మొదట డిమాండ్ చేశారు. కానీ ముగ్గురు ఖైదీలను మాత్రమే విడిచిపెట్టడానికి హైజాకర్లను ఒప్పించడంలో భారత మధ్యవర్తులు సఫలీకృతులయ్యారు. వారి వివరాలు:
భారత్ లో 1994లో జరిగిన విదేశీ పర్యాటకుల అపహరణ కేసులో అహ్మద్ ఒమర్ సయీద్ షేక్ జెలుకెళ్లాడు. అలాగే డేనియల్ పెర్ల్ హత్య కేసులోనూ ప్రమేయముంది. అమెరికాలో జరిగిన సెప్టెంబరు 11 దాడుల ప్రణాళికలో కూడా ఇతను కీలక పాత్ర పోషించినట్టు ఆరోపణలున్నాయి.
జనరంజక సంస్కృతిలో
IC 814 విమాన హైజాకింగ్ ఘటనను ఇతివృత్తంగా చేసుకుని బాలీవుడ్లో జమీన్  అనే హిందీ సినిమా తీశారు. ఈ చిత్రంలో ఇండియన్ ఎయిర్ లైన్స్ విమానాన్ని పాక్ ఆక్రమిత కాశ్మీర్ లోని తీవ్రవాదులు హైజాక్ చేస్తారు.
బాలీవుడ్ సినిమా హైజాక్  కూడా ఇదే కథతో సాగుతుంది.
హర్యానాలోని గుర్గావ్ కు చెందిన మిడిటెక్ అప్పటి హైజాక్ ఘటనను ప్రదర్శిస్తూ ఎయిర్ హైజాక్  పేరుతో ఒక లఘు చిత్రాన్ని తీసింది. నేషనల్ జియోగ్రఫిక్ ఛానల్ లో కూడా ఒక లఘు చిత్రం వచ్చింది.
బాహ్య లింకులు
వర్గం:1999లో విమానయాన దుర్ఘటనలు, సంఘటనలు వర్గం:విమానాల హైజాకింగులు వర్గం:భారత్ లో విమానయాన ప్రమాదాలు, సంఘటనలు వర్గం:భారత్ లో ఇస్లామిక్ తీవ్రవాదం వర్గం:1999లో భారత్ లో తీవ్రవాద సంఘటనలు వర్గం:బందీలుగా పట్టుకోవడం వర్గం:ఇండియన్ ఎయిర్‌లైన్స్ వర్గం:1999లో భారత్ వర్గం:ఎయిర్ బస్ A300 ప్రమాదాలు, సంఘటనలు
మిస్టర్ బీన్
మిస్టర్ బీన్  బహుళ ప్రజాదరణ పొందిన ఒక చిన్నపిల్లల కార్టూన్ పాత్ర.
బయటి లంకెలు
వర్గం:టెలివిజన్ కార్యక్రమాలు
అమర్ సింగ్ చంకీలా
చంకీలా పంజాబ్లో బాగా వేదికల మీద పాడటంలో పేరొందిన గాయకుడు. అతని పాటల్లో ఎక్కువగా అతను పుట్టి పెరిగిన పంజాబ్ పల్లె వాసుల జీవన విధానం ఎక్కువగా కనబడుతూ ఉండేది. పల్లెల్లోని అక్రమ సంబంధాలు, మద్యపానం, మత్తు పదార్థాల వాడకం, పంజాబీల సహజమైన రోషం లాంటివి అతని పాటల్లో ముడి సరుకులుగా ఉండేవి. అతను వివాదాస్పదంగా కూడా ప్రాచుర్యం పొందాడు. అతన్ని విమర్శించే వాళ్ళు అతని సంగీతం అసభ్యంగా ఉంటుందని విమర్శిస్తే, సమర్ధించే వాళ్ళు అతను అసలైన పంజాబీ జీవన విధానాన్ని సంగీతంతో కళ్ళకు కడుతున్నాడని భావించారు.
వర్గం:పంజాబీ గాయకులు వర్గం:1961 జననాలు వర్గం:1988 మరణాలు వర్గం:పంజాబ్ వ్యక్తులు వర్గం:హత్య చేయబడ్డ పంజాబ్ వ్యక్తులు
లక్ష్మీ ప్రియా చంద్రమౌళి
లక్ష్మీ ప్రియా చంద్రమౌళి భారతదేశానికి చెందిన సినిమా, టెలివిజన్ నటి. ఆమె శివరంజినియుమ్ ఇన్నుమ్ సిల పెంగళమ్ లో నటనకు ఉత్తమ సహాయ నటిగా జాతీయ చలనచిత్ర అవార్డును గెలుచుకుంది.
బయటి లింకులు
వర్గం:భారతీయ సినిమా నటీమణులు
గురు హర్ రాయ్
గురు హర్ రాయ్ (పంజాబీ:ɡʊru həɾ ɾɑɪ; 1630 జనవరి 16 – 1661 అక్టోబరు 6) పదిమంది సిక్ఖు గురువుల్లో ఏడవవారు. 1644 మార్చి 8న ఆయన తన తాతగారి నుంచి గురు పరంపర వారసత్వాన్ని స్వీకరించారు. 31 సంవత్సరాల వయసులో మరణించబోతూ గురు హర్ రాయ్ తన కుమారుడు ఐదేళ్ళ గురు హర్ క్రిషన్ కు గురు పరంపరలో వారసత్వాన్ని ఇచ్చారు. ఆరవ సిక్ఖు గురువైన గురు హర్ గోబింద్ కుమారుడు బాబా గుర్ దితా. బాబా గుర్ దితా, మాతా నిహాల్ కౌర్ (మాతా ఆనతిగానూ ప్రసిద్ధురాలు) దంపతుల కుమారుడు గురు హర్ రాయ్. దయా రామ్ కుమార్తె అయిన మాతా కిషన్ కౌర్ (కొన్నిసార్లు సులేఖగానూ పేర్కొంటారు) ను గురు హర్ రాయ్ వివాహం చేసుకున్నారు. ఆయనకి రామ్ రాయ్, గురు హరిక్రిషన్ అన్న కుమారులు ఉన్నారు.
గురు హర్ రాయ్ శాంతి కాముకుడు అయినా మునుపటి గురువు, ఆయన తాత అయిన గురు హర్ గోబింద్ విజయవంతంగా నడిపించిన 12 వందల మంది సిక్ఖు వీరుల సైన్యాన్ని వదలలేదు. సిక్ఖుల సైనిక స్ఫూర్తిని ఎప్పుడూ అభినందన పూర్వకంగా ప్రస్తావించేవారు, కానీ ఆయన ఎప్పుడూ ముఘల్ సామ్రాజ్యంతో ప్రత్యక్ష రాజకీయ, సైనిక యుద్ధంలో తలపడలేదు.
దారా షిఖో తన దాయాది ఔరంగజేబు ప్రారంభించిన వారసత్వ యుద్ధంలో తనకు సహాయపడమని గురు హర్ రాయ్ ను కోరారు. గురు హర్ రాయ్ తన తాతకు ఇచ్చిన మాట ప్రకారం సిక్ఖు సైన్యాన్ని రక్షణ కోసమే వినియోగించాలి. దాంతో మధ్యేమార్గంగా సిక్ఖు సైన్య సహకారంతో ఆయనను రహస్యంగా తరిలించి ఔరంగజేబు చేతి నుంచి తప్పించారు. ఈ క్రమంలో ఎక్కడా ఆయుధాన్ని వినియోగించలేదు. మాళ్వా, దోఅబా ప్రాంతాలను గురు హర్ రాయ్ సందర్శించి తిరిగివస్తుండగా గురు హర్ గోబింద్, ఆయన సిక్ఖు సైన్యంతో తలపడి యుద్ధంలో మరణించిన ముఖ్లిస్ ఖాన్ కుమారుడు మహమ్మద్ యార్బేగ్ ఖాన్ ససైన్యంగా ఎదురయ్యారు. గురు హర్ రాయ్ అనుచర సహితంగా ఉన్నారు. ఈ దాడిని కేవలం కొద్ది వందల మంది సిక్ఖులు తిప్పికొట్టారు. ఖాన్ సైన్యాలు తీవ్రమైన జన నష్టంతో ఆ ప్రదేశం నుంచి పారిపోయారు. గురు హర్ రాయ్ తరచుగా సిక్ఖు వీరులను గౌరవిస్తూ, సత్కరిస్తూండేవారు. దారా షికో తప్పించుకోవడంలో సహాయం చేసినందుకు కక్ష కట్టిన ఔరంగజేబు గురు హర్ రాయ్ పై నేరారోపణలు చేశారు, గురు గ్రంథ్ సాహిబ్ లోని భాగాలు ముస్లిం వ్యతిరేకమని, దైవదూషణ అనీ ఆరోపిస్తూ ప్రశ్నలు సంధించారు.
గురు హర్ రాయ్ కిరాత్ పూర్ సాహిబ్ లో ఆయుర్వేద ఆసుపత్రి, పరిశోధన కేంద్రాలను నెలకొల్పారు. ఆయన ఒక జంతు ప్రదర్శనశాల కూడా నిర్వహించేవారు. ఒకసారి దారా షికో తీవ్ర అనారోగ్యం పాలైనప్పుడు ఎవరూ నయం చేయలేకుంటే గురు హర్ రాయ్ కొన్ని ఔషధ మూలికలు పంపగా గుణం చూపింది. ప్రాణ ప్రమాదమైన జబ్బు నయం చేసినందుకు జాగీరు ఇస్తాననగా ఆయన నిరాకరించారు.
గురు హర్ రాయ్ సిక్కు మత ప్రచారంలో, బోధనల్లో భాగంగా పంజాబ్ లోని దోఅబా, మాళ్వా ప్రాంతాలను సందర్శించారు. లాహోర్, సియాల్ కోట్, పఠాన్ కోట్, సంబా, రాంఘర్, జమ్ము కాశ్మీర్ లో వివిధ ప్రదేశాలు ఆయన సందర్శించారు. తన హయాంలో గురు హర్ రాయ్ కొన్ని తీవ్రమైన సమస్యలు ఎదుర్కొన్నారు. మసంద్ లు, ధిర్ మల్, మినాలు అవినీతిపరులై సిక్ఖు విశ్వాసం వ్యాప్తిని అడ్డుకున్నారు. మూడవ సిక్ఖు గురువు గురు అమర్ దాస్ మంజి, పిరి వ్యవస్థ ప్రారంభిస్తూ 94 మందిని మంజీలుగా, పిరీలుగా సిక్ఖు మతం విస్తరించేందుకు ఏర్పరిచారు. మసంద్ వ్యవస్థను సంస్కరించేందుకు గురు హర్ రాయ్ 360 సిక్ఖు మత ప్రచార పీఠాలు - మంజీలు అదనంగా ఏర్పాటుచేస్తూ వ్యవస్థను విస్తరించారు. పాత అవినీతి పరులైన మసంద్ లను తొలగించి, నిబద్ధులైన కొత్త వ్యక్తులను మంజి పెద్దలుగా స్వీకరించారు.
ఔరంగజేబు ఆయనను నేరారోపణ చేసి విచారించినా గురు హర్ రాయ్ సహజ మరణం పొందారు. ఆయన ఐదేళ్ళ వాడైన తన కుమారుడు హర్ క్రిషన్ ను తన వారసునిగా మరణానంతరం 8వ గురువుగా ప్రకటించారు.
సాక్షి చౌదరి
జననం
సాక్షి చౌదరి 1993, నవంబరు 18న ఉత్తరాఖండ్ లోని డెహ్రాడూన్ లో జన్మించింది.
సినీరంగం
2011లో గ్లాడ్రాగ్స్ మెగామోడల్ కాంటెస్టులో విజేతగా నిలిచింది. 2013లో తెలుగులో వచ్చిన పోటుగాడు సినిమాతో తన సినీ జీవితాన్ని ప్రారంభించింది.
ఇతర లంకెలు
వర్గం:1993 జననాలు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:జీవిస్తున్న ప్రజలు
సోమంచి వాసుదేవరావు
thumb సోమంచి వాసుదేవరావు (16 నవంబర్ 1902 - 27 సెప్టెంబర్ 1965) ఆంధ్రప్రదేశ్ లోని శ్రీకాకుళం నకు చెందిన కవి.
తల్లిదండ్రులు
సోమంచి కోదండరామయ్య, సూరమ్మ దంపతులకు సనాతన వైదీక బ్రాహ్మణ కుటుంబంలో వాసుదేవరావు జన్మించారు. కోదండరామయ్య వేద విద్యా పండితులు, సూరమ్మ గృహిణి. కోదండరామయ్యకు భారత మాజీ రాష్ట్రపతి వి.వి.గిరి (వరహావెంకటగిరి) సమీప బంధువు. మాజీ రాష్ట్రపతి వి.వి. గిరి కుటుంబంతో ఉండే బంధుత్వం వలన వాసుదేవరావు ఆయన వివాహానికి కూడా హాజరయ్యారు.
కుటుంబవిశేషాలు
కోదండరామయ్య సూరమ్మ దంపతులకు ఐదుగురి సంతానంలో మొదటివాడు వెంకటనారాయణ తరువాత సోమంచి వాసుదేవరావు రెండవవాడు. తరువాత ముగ్గురు సోదరులు శివరామమూర్తి, నరసింహమూర్తి, కృష్ణమూర్తి, ఒక సోదరి పార్వతి.
వివాహం, సంతానం
thumb|Signature of Somanchi Vasudeva Rao సోమంచి వాసుదేవరావు కు శ్రీకాకుళం జిల్లాలోని మురపాక సమీప గ్రామమైన చెల్లాయమ్మ అగ్రహారంనికి చెందిన పుల్లెల వారి కుటుంబానికి చెందిన అన్నపూర్ణను వివాహం చేసుకున్నారు. ఈ దంపతులకు ఇద్దరు కుమారులు. వేంకటరమణ మూర్తి, శ్రీ వేంకటేశ్వరులు.
సాహిత్య కృషి, రచనా వ్యాసంగం
సంస్కృతం, ఆంగ్లం బాగా నేర్చుకున్న వాసుదేవరావు పలు పత్రికలకు రచనలు చేయడంతో పాటు, స్వాత్రంత్ర్య ఉద్యమానికి సంబంధించి తన అభిప్రాయాలను లేఖల రూపంలో వ్రాసేవారు. తన ఇరవయివఏట 1922 లో గుమస్తాగా తాలూకా ఆఫీసులో ఉద్యోగంలో  చేరారు. భారతి వంటి సాహిత్య పత్రికలకు వ్యాసాలు రాసేవారు. కవి సామ్రాట్ విశ్వనాథ సత్యనారాయణ తో సాన్నిహిత్యం, ఉత్తరాల ద్వారా అనేక విషయాల గురించి చర్చిస్తూ ఉండేవారు. శ్రీకాకుళం జిల్లాలోని బొంతలకోడూరు గ్రామానికి చెందిన మహా సహస్ర అవధాని మాడుగుల వేంకట సూర్య ప్రసాదరాయ కవి వాసుదేవరావుకు మంచి స్నేహితుడు. ఉద్యోగ రీత్యా టెక్కలి లో కూడా కొంతకాలం వాసుదేవరావు పని చేసారు. వాసుదేవరావు మొదట తన రచనలను మహాభారతం శ్రీమద్రామాయణం లోని ఘట్టాల మీద చేసారు. కొన్ని కదా సాహిత్యం పై సమీక్షలు వ్రాసి సాహితీ విమర్శ కూడా చేశారు.
శివానందలహరి
శ్రీ శివానందలహరిని వాసుదేవరావు తన తండ్రి కోదండరామయ్య మార్గదర్శనంలో చదివారు. శివతత్త్వం పట్ల ఆకర్షితుడైన వాసుదేవరావు శంకరుడి రచనలను తెలుగులో అనువాదించాలని సంకల్పించి తండ్రి ప్రేరణతో 1929లో మార్చి 9వ తేదీన మహాశివరాత్రి నాడు శివానందలహరిని తెనుగీకరించే బృహత్కార్యక్రమమునకు శ్రీకారం చుట్టారు.
చివరకి తండ్రి ప్రోత్సాహంతో 1935 లో ప్రచురణకు ప్రభుత్వ అనుమతి కోరారు. ఆయన విజ్ఞప్తిని పరిశీలించిన చికాకోల్ సబ్ కలెక్టర్ ప్రచురణకు అనుమతి ఇవ్వవసినదిగా సిఫార్సు చేశారు. దీనిని ఆమోదిస్తూ గంజాం కలెక్టర్ 990/36 సంఖ్య గల లేఖతో మార్చి 3వ తేదీన అనుమతి మంజూరు చేశారు. ఈ పుస్తకానికి పణ్యం బలరామస్వామి గారు ముందుమాట వ్రాశారు. (ఈ వివరాలన్నింటిని ఈ గ్రంధంలో చూడవచ్చు.)
తనను శంకరుని రచనల వైపు ప్రోత్సహించిన తండ్రి కోదండ రామయ్యకు ఈ కృతిని అంకితమిచ్చారు.
'క'' వినుతంబగు నీకృతీసుమ
ఈ పుస్తకం మొదట 500 ప్రతులు ప్రచురించగా వాటికి ఆదరణ లభించటంతో మరోసారి 500 ప్రతులు కూడా అదే సంవత్సరం లో ప్రచురించారు.
పాఠ్యగ్రంథాలుగా రచనలు
వాసుదేవరావు సంస్కృతం నుండి తెలుగు లోకి అనువదించిన శివానందలహరి ని ఆంధ్రవిశ్వవిద్యాలయం వారు ఇంటర్మీడియట్ విద్యార్థులకు 1936 సంవత్సరంలో పాఠ్యగ్రంధంగా నిర్ణయించారు. ఈయన రచించిన సమీరసందేశంను ఆంధ్రప్రదేశ్ ఇంటర్మీడియట్ విద్యామండలి వారు తెలుగు ఉపవాచకంగా 1968 లో నిర్ణయించారు.
ఉపనిషన్మందిరంతో అనుబంధం
వాసుదేవరావు కానుకుర్తివారి వీధిలో నివసించే రోజుల్లో తన నివాసానికి సమీప ంలో ఉండే కోదండరామాలయాన్ని నిత్యం సందర్శిస్తూ ఉండేవారు. 1954వ సంవత్సరంలో ఆలయంలో ఉపనిషన్మందిరంను స్థాపించినపుడు ఆయన అందులో వ్యవస్థాపక సభ్యులు కూడా. ఆయన రచించిన సుందరకాండ, కిష్కింధకాండ లను ప్రచురించిన అనంతరం ఉపనిషన్మందిరం సభ్యులు వాసుదేవరావును ఘనంగా సన్మానించారు. ఆయన రచనలన్నీ ఉపనిషన్మందిరం లో నేటికి లభ్యమవుతున్నాయి.
వనరులు
వర్గం:1902 జననాలు వర్గం:1965 మరణాలు వర్గం:శ్రీకాకుళం జిల్లా కవులు వర్గం:తెలుగు రచయితలు వర్గం:తెలుగు కవులు
రాబర్ట్ డి నోబిలీ
భారతదేశానికి ఆగమనం
రాబర్ట్ డి నోబిలీ 1577 సెప్టెంబరులో మోన్టెపుల్కియానో, టస్కనీ ప్రాంతంలో జన్మించారు. ఆయన మే 20, 1605లో పశ్చిమ భారతంలోని గోవాకు చేరుకున్నారు. పోర్చుగీసుల పరిపాలనలోని గోవా అప్పటి భారతదేశంలోని క్రైస్తవ మిషన్లకు ముఖ్యకేంద్రంగా ఉండేది. ఆయన భారతీయ సంస్కృతికి, క్రైస్తవ మతానికి మధ్య సమన్వయాన్ని సాధించాలన్న ఆలోచనలో క్రీస్తపురాణమనే గ్రంథరచనలో ఉన్న ఫ్రాన్సిస్ థామస్ స్టీఫెన్స్‌ను కలిసివుంటారని చరిత్రకారుల భావన. ఆపైన ఆయన భారతదేశంలో క్రైస్తవ మిషనరీగా చాలా విచిత్రమైన పద్ధతిలో పనిచేశారు.
తత్త్వబోధకస్వామిగా
రాబర్ట్ డి నోబిలీ హిందూ సన్యాసి వేషభాషలు స్వీకరించి హిందువుల పద్ధతిలోనే క్రైస్తవాన్ని ప్రచారం చేశారు. ఆ క్రమంలో ఆయన హిందూమతస్తులు అవలంబించే కొన్ని మత సాంస్కృతిక పద్ధతులను క్రైస్తవానికి ఆమోదయోగ్యమని ప్రకటించేవారు. ఈ వ్యవహారానికి పరాకాష్టగా తత్త్వబోధక స్వామిగా మార్చుకున్నారు.
బసవరాజు బొమ్మై
బ‌స‌వ‌రాజు సోమప్ప బొమ్మై కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక రాష్ట్ర 23వ ముఖ్యమంత్రిగా నియమితుడయ్యాడు. ఆయన 28 జులై 2021న కర్ణాటక ముఖ్యమంత్రిగా ప్రమాణస్వీకారం చేశాడు.
జననం, విద్యాభాస్యం
బ‌స‌వ‌రాజు బొమ్మై 28 జనవరి 1960న కర్ణాటక రాష్ట్రం, మైసూరు జిల్లా, హుబ్లీ లో ఎస్‌.ఆర్‌.బొమ్మై, గంగమ్మ దంపతులకు జన్మించాడు. ఆయన కె.ఎల్.ఈ టెక్నలాజికల్ యూనివర్సిటీ నుండి ఇంజినీరింగ్ పూర్తి చేసి కొంతకాలం టాటా గ్రూప్‌లో పని చేశాడు.
రాజకీయ జీవితం
బ‌స‌వ‌రాజు బొమ్మై రాజకీయ నేపథ్యం ఉన్న కుటుంబం నుండి రాజకీయాల్లోకి వచ్చాడు. ఆయన తండ్రి ఎస్.ఆర్. బొమ్మై 13 ఆగష్టు 1988 నుండి 21 ఏప్రిల్ 1989	వరకు కర్ణాటక ముఖ్యమంత్రిగా పని చేశాడు. ఆయన 1998, 2004లో జరిగిన శాసనమండలి ఎన్నికల్లో హావేరి జిల్లాలోని షిగ్గాన్ స్థానిక సంస్థల నియోజకవర్గం నుంచి  జనతాదళ్ (యూ) అభ్యర్థిగా పోటీ చేసి రెండుసార్లు ఎమ్మెల్సీగా, షిగ్గాన్ నియోజకవర్గం నుంచి మూడుసార్లు ఎమ్మెల్యేగా ఎన్నికయ్యాడు. బ‌స‌వ‌రాజు బొమ్మై 2008లో జనతాదళ్ (యూ) నుండి  బీజేపీలో చేరాడు. ఆయన కర్ణాటక రాష్ట్ర హోం, జ‌ల వ‌న‌రుల శాఖ మంత్రిగా ప‌ని చేశాడు. బసవరాజు బొమ్మై 28 జులై 2021న కర్ణాటక ముఖ్యమంత్రిగా ప్రమాణస్వీకారం చేశాడు. 2023 కర్ణాటక అసెంబ్లీ ఎన్నికల్లో పార్టీ ఓటమికి పూర్తి బాధ్యత వహిస్తూ ముఖ్యమంత్రి పదవికి 13 మే 2023న రాజీనామా చేశాడు.
మూలాలు
వర్గం:1960 జననాలు వర్గం:కర్ణాటక రాజకీయ నాయకులు వర్గం:కర్ణాటక వ్యక్తులు వర్గం:కర్ణాటక రాష్ట్ర ముఖ్యమంత్రులు వర్గం:భారతదేశ రాష్ట్రాల ముఖ్యమంత్రులు
లీల
లీల అనగా సంస్కృతంలో క్రీడ, కేళి, విలాసము అని అర్ధం.
వర్గం:సంస్కృత పదజాలము
సుచేతా దలాల్
సుచేతా దలాల్ (జననం 1962) వాణిజ్య రంగ పాత్రికేయురాలు, రచయిత్రి. ఆమె రెండు దశాబ్దాలుగా జర్నలిస్టుగా పనిచేస్తోంది. 2006లో జర్నలిజంలో చేసిన కృషికి గాను పద్మశ్రీ పురస్కారం అందుకుంది. ఆమె 1998 వరకు టైమ్స్ ఆఫ్ ఇండియా ఫైనాన్షియల్ ఎడిటర్‌గా ఉంది. ఆమె ఇండియన్ ఎక్స్‌ప్రెస్ గ్రూప్‌లో కన్సల్టింగ్ ఎడిటర్‌గా ఉంటూ ఉండగా, 2008 వరకు ఇండియన్ ఎక్స్‌ప్రెస్, ఫైనాన్షియల్ ఎక్స్‌ప్రెస్‌లకు కాలమ్‌లు రాసింది.
2006లో, ఆమె పెట్టుబడులపై పక్షపత్రిక అయిన మనీలైఫ్ లో కోసం రాయడం ప్రారంభించింది. అది, ఆమె భర్త దేబాషిస్ బసు ప్రారంభించినదే. ఆమె ఇప్పుడు మనీలైఫ్ మ్యాగజైన్‌కు మేనేజింగ్ ఎడిటర్. 2010లో, భారతదేశంలో ఆర్థిక అక్షరాస్యత తక్కువగా ఉండడంపై తమ వంతు కృషిగా, ఆమె, ఆమె భర్త ముంబైలో లాభాపేక్ష లేని సంస్థ, మనీలైఫ్ ఫౌండేషన్‌ను స్థాపించారు. ఆమె ఆరేళ్లుగా కార్పొరేట్ వ్యవహారాల మంత్రిత్వ శాఖలోని ఇన్వెస్టర్ ఎడ్యుకేషన్ & ప్రొటెక్షన్ ఫండ్‌లో సభ్యురాలిగా ఉంది. 1992లో, ఆమెకు అత్యుత్తమ మహిళా మీడియా పర్సన్‌లకు ఇచ్చే చమేలీ దేవి జైన్ అవార్డు లభించింది.
విద్య, వృత్తి
సుచేత బెలగావిలోని సెయింట్ జోసెఫ్ కాన్వెంట్ స్కూల్‌లో పాఠశాల విద్యను అభ్యసించింది. ధార్వాడ్‌లోని కర్ణాటక కళాశాలలో B.Sc స్టాటిస్టిక్స్ చదివింది. LLభ్ పట్టా పొందిన ఆమె, శిక్షణ పొందిన న్యాయవాది. బాంబే యూనివర్సిటీ నుండి ఎల్‌ఎల్‌ఎం పట్టా పొందింది.
1984లో సుచేత, ఫార్చ్యూన్ ఇండియా అనే పత్రికలో ఉద్యోగం చేయడం ద్వారా జర్నలిజంలో తన వృత్తిని ప్రారంభించింది. తరువాత, ఆమె బిజినెస్ స్టాండర్డ్, ది ఎకనామిక్ టైమ్స్ వంటి వార్తా సంస్థలలో పని చేసింది. 1990ల ప్రారంభంలో దలాల్, ముంబైకి చెందిన ప్రముఖ వార్తాపత్రిక టైమ్స్ ఆఫ్ ఇండియాలో వారి వాణిజ్య, ఆర్థిక శాస్త్ర విభాగంలో పాత్రికేయురాలిగా చేరింది. అక్కడ ఆమె జర్నలిజం, యాక్టివిజం రంగాలలో అనేక కేసులను పరిశోధించింది. వాటితో ఆమె ప్రసిద్ధి గాంచింది. వీటిలో 1992 నాటి హర్షద్ మెహతా కుంభకోణం, ఎన్రాన్ కుంభకోణం, ఇండస్ట్రియల్ డెవలప్‌మెంట్ బ్యాంక్ ఆఫ్ ఇండియా స్కాం, 2001 నాటి కేతన్ పరేఖ్ స్కాం లు ఉన్నాయి. ఆమె దేబాషిస్ బసు, గిరీష్ సంత్, శంతను దీక్షిత్, ప్రద్యుమ్న కౌల్ వంటి జర్నలిస్టులు, విశ్లేషకులతో సన్నిహితంగా పనిచేసింది. ఆమె తర్వాత టైమ్స్ ఆఫ్ ఇండియా ఫైనాన్షియల్ ఎడిటర్‌గా పనిచేసింది.
అవార్డులు, గుర్తింపు
సుచేతకు పద్మశ్రీ అవార్డు, మీడియా ఫౌండేషన్ స్థాపించిన చమేలీ దేవి అవార్డు, జర్నలిజంలో ఆమె అత్యుత్సాహంతో పనిచేసినందుకు ఫెమినా వుమన్ ఆఫ్ సబ్‌స్టన్స్ అవార్డులూ పొందింది.
స్కామ్ 1992 అనేది హన్సల్ మెహతా దర్శకత్వం వహించిన ఒక డాక్యుడ్రామా. ఆమె, దేబాసిస్ బసు రాసిన పుస్తకం ది స్కామ్ ఆధారంగా దాన్ని రూపొందించారు. ఇది 2020 అక్టోబరులో విడుదలైంది. అందులో దలాల్ పాత్రను శ్రేయా ధన్వంతరి పోషించింది.
బాహ్య లింకులు
వర్గం:ముంబై విశ్వవిద్యాలయం పూర్వవిద్యార్థులు వర్గం:జీవిస్తున్న ప్రజలు వర్గం:1962 జననాలు వర్గం:పాత్రికేయులు
గురు హర్ క్రిషన్
గురు హర్ క్రిషన్ (1656 జూలై 23 – 1664 మార్చి 30) పదిమంది సిక్ఖు గురువుల్లో ఎనిమిదో వారు. 5 సంవత్సరాల వయసులో 1661 అక్టోబరు 7న ఆయన తండ్రి గురు హర్ రాయ్ తర్వాత గురువు అయ్యారు. సిక్ఖు మత చరిత్రలోకెల్లా అతి చిన్న వయసులో గురువు అయింది హర్ క్రిషన్. ఆయనను బాల గురువు అని కూడా అంటూ ఉంటారు. ఆయన ఎనిమిది సంవత్సరాల వయసులో ఢిల్లీలో అంటువ్యాధి కారణంగా మరణించారు. ఆయన తండ్రి మావ గారైన గురు తేజ్ బహదూర్ సిక్ఖులకు తర్వాతి గురువు అయ్యారు. కేవలం 2 సంవత్సరాల, 5 నెలల, 24 రోజుల పాటు మాత్రమే గురువుగా పనిచేశారు.
హర్ క్రిషన్ కిరాత్ పూర్ సాహిబ్, రూప్‌నగర్, పంజాబ్లో గురు హర్ రాయ్, కిషన్ దే (మాతా సులేఖ) దంపతులకు జన్మించారు. అక్టోబరు 1661లో మరణించేందుకు ముందు గురు హర్ రాయ్ తన చిన్న కుమారుడు హర్ క్రిషన్ ను తర్వాతి గురువుగా ప్రతిపాదించారు. గురు హర్ రాయ్ తన పెద్ద కుమారుడు రామ్ రాయ్ ముఘల్ సామ్రాజ్యంతో రాజీపడుతున్నట్టు అనిపించడంతో చిన్న కుమారుడు హర్ క్రిషన్ ను ఎంచుకున్నారు.
కత్తెర తెగులు
పంటల ను ఆశించే ఆకులను కాండాన్ని తొలిచి పంటను నష్ట పరచే పురుగు కత్తెర పురుగు. కత్తెర తెగులు నే ఫాల్ ఆర్మీ వార్మ్ అని కూడా అంటారు.
thumb|ఆఫ్రికన్ ఆర్మీవార్మ్ పంట
వ్యాధి చరిత్ర
పంటల ను ఆశించే ఆకులను కాండాన్ని తొలిచి పంటను నష్ట పరచే పురుగు కత్తెర పురుగు. ఇది ష్పొడప్పార ఫుజిఫెడరా జాతికి చెందిన పురుగు.ఇది ఎనబై పంటలకు పైగా సోకే పురుగు వ్యాధి. ఐతే ఆంధ్ర, తెలంగాణాలలో ప్రస్తుతానికి మొక్కజొన్నకి మాత్రమే సోకడం గమనించారు. అదీ కూడా 2016 లో కర్ణాటక లోని హసన్ బెలూరు, షిమోగా ప్రాంతాలలో కనుగొన్నారు.కాలక్రమేణా తమిళనాడు, తెలంగాణా, ఆంధ్రా లకు వ్యాపించింది. రాష్ట్రవ్యాప్తంగా ఐదు జిల్లాల్లోని 784 హెక్టార్లలో తెగులు ఉన్నట్టు వ్యవసాయ శాస్త్రవేత్తలు గుర్తించారు.
వ్యాప్తి
పంట తొలి దశ నుంచి కండె తయారయ్యే దశ వరకు కత్తెర పురుగు ఉధృతంగా ఉంటుంది. మొదటి దశ గొంగళి పురుగులు ఆకులపై పత్రహరితాన్ని హరిస్తాయి. గొంగళి పురుగు పెరిగే కొద్దీ ఆవల చివర్లను తింటూ ఆకు సుడులను, మొక్క కాండాన్ని తొలిచి రంధ్రాలు చేసి, పంటకు నష్టం చేకూరుస్తుంది. పెద్ద పురుగులు బూడిద గోధుమ రంగు లో ఉండి, ముందు రెక్కలు  బూడిద రంగు, వెనుక రెక్కలు పారదర్శకంగా ఉంటాయి. గుడ్లను ఆకుల క్రింద పెడతాయి. లార్వా దశ లో ఉన్నప్పుడు రాత్రి వేళలలో చాల చురుకు గా ఉంటాయి. ఆకుల క్రింది భాగాలను తినివేస్తాయి. ఆకులను నాశనం చేసాక ఇక కాండం, కొమ్మలను తినడం మొదలు పెడతాయి. గది ఉష్ణోగ్రత (20-25 డిగ్రీల) వద్ద వీటి అభివృద్ధి చాలా ఎక్కువ గా ఉంటుంది. అదే మరళా ౩౦ డిగ్రీల వద్ద వీటి జీవన చక్రం తగ్గిపోతుంది.
నివారణా చర్యలు
కత్తెరపురుగు బారిన పడిన మొక్కజొన్నకు కొరాజిన్‌తో వేపమందు కలిపి పిచికారీ చేయాలి. ఎకరానికి కొరాజిన్‌ 60ఎంఎల్‌, స్పైనట్రో 100 ఎంఎల్‌ను పిచికారీ చేయాలి. లేదా నాన్‌ ఎకనామికల్‌ పద్ధతిలో 9 పాళ్ల ఇసుక, ఒక పాలు సున్నం కలిపిన మిశ్రమాన్ని చేనులో వెదజల్లాలి. లేదా 10 కిలోల తవుడు, రెండు కిలోల బెల్లంను రెండు లీటర్ల నీటిలో కలిపి ద్రావణంగా చేసి ఒకరోజు నిలువ ఉంచితే ఏర్పడ్డ పులిసిన ద్రావణాన్ని, థయోడికార్బ్‌ 100 గ్రాముల చొప్పున కలిపి ఉండలుగా చేసుకొని మొగిలో వేయాలి.
అలాగే ఎకరానికి 8 కిలోల విత్తనాలను శుద్ధి చేసుకొని ఇమిడాక్లోప్రిడ్‌-600 ఎఫ్‌ఎ్‌సను 4 మిల్లీలీటర్లను కిలో విత్తనానికి లేదా సైనాట్రోన్‌నిలిప్రోల్‌ 19.8 శాతాన్ని ఽథయోమిటాక్జామ్‌ను కలిపిన 4 మి.లీ., లిక్విడ్‌ను పట్టించి విత్తుకుంటే కత్తెర పురుగును నివారించవచ్చు.
విత్తిన తర్వాత 2, 3 ఆకుల దశలో వేపమందు 1500 పీపీఎంను పిచికారీ చేసుకుంటే గుడ్ల దశలో ఉండే కత్తెర పురుగును నివారించవచ్చు.
పొలంలో 4 నుంచి 5 లింగాకర్షక బుట్టలను ఏర్పాటుచేసుకుంటే కత్తెర పురుగును గుర్తించే వీలు కలుగుతుంది. దీంతో కత్తెర పురుగు ప్రభావం పడకుండా జాగ్రత్తలు తీసుకునే అవకాశముంటుంది. లార్వా దశ లో సహజ నియంత్రణ పద్ధతుల కంటే  రసాయన  నియంత్రణ లు  సమర్ధవమ్తంగా పనిచేస్తాయి.
బాహ్య లింకులు
వర్గం:పంట తెగులు వర్గం:వ్యవసాయం
టి.ఆర్.జయదేవ్
టి.ఆర్.జయదేవ్ సినీ నేపథ్య గాయకుడు. ఇతడు సినిమా పాటలనే కాక జానపదగేయాలను, లలితగేయాలను ఆలపించాడు.
తెలుగు సినిమా పాటల జాబితా
ఇతడు ఎం.ఎస్.విశ్వనాథన్, రామమూర్తి, జి.దేవరాజన్, తాతినేని చలపతిరావు, సాలూరు రాజేశ్వరరావు,కె.వి.మహదేవన్, చెళ్ళపిళ్ళ సత్యం, అశ్వత్థామ, పి.ఆదినారాయణరావు మొదలైన సంగీతదర్శకులతో పనిచేశాడు. ఘంటసాల వెంకటేశ్వరరావు, పి.బి.శ్రీనివాస్, ఎస్.పి.బాలసుబ్రహ్మణ్యం, జి.ఆనంద్, మాధవపెద్ది సత్యం, పి.సుశీల, ఎస్.జానకి, కె.రాణి, రమోలా, బి.వసంత, స్వర్ణలత,ఎల్.ఆర్.ఈశ్వరి, శరావతి వంటి గాయినీగాయకులతో కలిసి ఇతడు ఎన్నో సినిమాలలో పాటలను పాడాడు. కొసరాజు రాఘవయ్యచౌదరి, ఆరుద్ర, శ్రీశ్రీ, దాశరథి, వీటూరి, చెరువు ఆంజనేయశాస్త్రి, సి.నారాయణరెడ్డి వంటి కవుల గీతాలకు ఇతడు తన గళాన్ని అందించాడు.
ఇతడు గానం చేసిన తెలుగు సినిమా పాటల వివరాలు:
బయటిలింకులు
వర్గం:తెలుగు సినిమా నేపథ్యగాయకులు
కోపర్నీషియం
కోపర్నిషియం కృత్రిమ రసాయన మూలకం. దీని సంకేతం Cn, పరమాణు సంఖ్య 112. ఇది రేడియోధార్మిక మూలకం. ఇది ప్రయోగశాలలో మాత్రమే సృష్టించబడుతుంది. దీని స్థిరమైన ఐసోటోపు కోపెర్నిషియం-285 అర్థ జీవిత కాలం సుమారు 29 సెకన్లు మాత్రమే. ఈ మూలకాన్ని 1996లో మొట్టమొదట జర్మనీలోని డార్మ్‌స్టార్ట్ వద్ద గల జి.ఎస్.ఐ హెల్మ్‌హోల్‌ట్‌జ్ సెంటర్ ఫర్ హెవీ అయాన్ రీసెర్చి విభాగం కనుగొన్నది. దీనికి ప్రముఖ ఖగోళ శాస్త్రవేత్త నికోలాస్ కోపర్నికస్ పేరుతో నామకరణం చేసారు.
మూలకాల ఆవర్తన పట్టికలో కొపర్నిషియం డి-బ్లాకుకు చెందిన ట్రాన్స్ ఆక్టినైడ్ మూలకం. బంగారంతో చర్య జరిపేటప్పుడు చాలా అస్థిర లోహంగా, గ్రూపు 12 మూలకంగా కనిపిస్తుంది. ఎంతగా అంటే అది ప్రామాణిక ఉష్ణోగ్రత, పీడనం వద్ద వాయువుగా ఉంటుంది.
ఆవర్తన పట్టికలోని 12వ గ్రూపులోని సమజాత శ్రేణి మూలకాలైన జింకు, కాడ్మియం, పాదరసం ల వలె కాకుండా అనేక ధర్మాలు భిన్నంగా ఉంటాయి. సాపేక్ష ప్రభావాల కారణంగా, అది 7s ఎలక్ట్రాన్‌లకు బదులుగా 6d ఎలక్ట్రానులను ఇస్తుంది. కోపర్నీషియం ఆక్సీకరణ స్థితి +4 గా గణించబడింది. ఇతర 12వ గ్రూపు మూలకాల కంటే దాని తటస్థ స్థితి నుండి కోపెర్నిషియాన్ని ఆక్సీకరణం చేయడం చాలా కష్టమని అంచనా.
ఆవిష్కరణ
కోపర్నీషియాన్ని 1996 ఫిబ్రవరి 9 న మొట్టమొదటిసారి జర్మనీలోని డార్మ్‌స్టార్ట్ వద్ద గల జి.ఎస్.ఐ హెల్మ్‌హోల్‌ట్‌జ్ సెంటర్ ఫర్ హెవీ అయాన్ రీసెర్చి వద్ద సిగర్డ్ హాఫ్‌మాన్ వద్ద కనుగొన్నారు. ఈ మూలకం అధిక త్వరణంతో ఉన్న జింకు-70 మూలక కేంద్రకాన్ని లెడ్-208 కేంద్రకాన్ని లక్ష్యంగా చేసుకొని అధిక అయాన్ త్వరణకంతో తాడనం చేసినపుడు సృష్టించబడింది. ఈ మూలకం ఏకపరమాణువు 277 ద్రవ్యరాశి సంఖ్యను కలిగి ఉంటుంది.
2000 మే నెలలో జి.ఎస్.ఐ సంస్థ కృత్రిమంగా కోపర్నిషియం-277 పరమాణువు సృష్టించడానికి మరలా ప్రయోగాన్ని చేసింది. ఈ రసాయన చర్య జపాన్ పరిశోధనా సంస్థ "రైకెన్" చే మరలా చేయబడింది. జి.ఎస్.ఐ బృందం నివేదించిన విఘటన సమాచారం నిర్థారించేందుకు ఇతర కృత్రిమ పరమాణువులను సృష్టించేందుకు 2004,2013 లలో వాయువుతో నింపిన రీకోయిల్ సెపరేటర్ వ్యవస్థనుపయోగించి అధిక భారలోహాలను కనుగొనేందుకు ఈ ప్రయోగాన్ని మరలా చేసారు. ఈ పరిశోధన అంతకు ముందు 1971లో రష్యాలోని జాయింట్ ఇనిస్టిట్యూట్ ఫర్ నూక్లియర్ రీసెర్చిలో 276Cn ను లక్ష్యంగా చేసుకొని చేసారు. కానీ విజయవంతం కాలేదు.
అంతర్జాతీయ శుద్ధ, అనువర్తిత రసాయన శాస్త్ర సంఘం (IUPAC)/IUPAC జాయింట్ వర్కింగ్ పార్టీ (JWP) కొపర్నిషియం జి.ఎస్.ఐ బృందం ద్వారా 2001, 2003 ఆవిష్కరించినట్లు దావా వేసింది. ఈ రెండు సందర్భాలలో నిర్ధారించేందుకు సరైన సాక్ష్యాలు లభించలేదు. ఇది ప్రాథమికంగా తెలిసిన రూథర్‌ఫర్డియం -261కేంద్రకానికి విరుద్ధమైన విఘటన సమాచారానికి సంబంధించింది. అయినప్పటికీ 2001, 2005 మధ్య జి.ఎస్.ఐ బృందం 248Cm (26Mg,5n)269Hs చర్యను అధ్యయనం చేసింది. దీని ఫలితంగా హాసియం-261, రూథర్‌ఫర్డియం-261 ల యొక్క విఘటన సమాచారాన్ని నిర్థారించగలిగింది. ఇప్పటి వరకు ఉన్న రూథర్‌ఫర్డియం-261 సమాచారం ఒక ఐసోమెర్ కు సంబంధించింది. ప్రస్తుతం కనుగొన్న సమాచారాన్ని రూథర్‌ఫర్డియం - 261m కు కేటాయించారు.
కిరణ్ రాథోడ్
కిరణ్ రాథోడ్ భారతీయ సినిమా నటి. తెలుగు, కన్నడ, హిందీ చిత్రాలలో నటించింది. 2001లో హిందీలో వచ్చిన యాదేయిన్ ఈవిడ మొదటి చిత్రం.
కోపర్నీషియం
ఆవిష్కరణ
మే 2009 న JWP 112 పరమాణు సంఖ్యగలమూలకం ఆవిష్కరణకు సంబంధించిన వాదనలను మరల అధికారికంగా ప్రకటించి, ఈ మూలకం ఆవిష్కర్తలుగా జి.ఎస్.ఐ బృందాన్ని గుర్తించింది. పుత్రికా కేంద్రకపు విఘటన ధర్మాలను నిర్థారించుటను ఆధారం చేసుకొని, అదే విధంగా జపాన్ లోని "రికెన్" సంస్థ చేసిన నిర్థారణ ప్రయోగాల మూలంగా ఈ నిర్ణయం తీసుకోవడం జరిగింది.
ఈ మూలకపు అధిక భారమైన ఐసోటోపు 283Cn ను 238U (48Ca,3n)283Cn ఉష్ణ సంలీన ప్రక్రియ ద్వారా కృత్రిమంగా సృష్టించడానికి 1998 నుండి రష్యాలోని జాయింట్ ఇనిస్టీట్యూట్ ఫర్ నూక్లియర్ రీసెర్చ్ సంస్థ ద్వారా ప్రయోగాలు జరిగాయి. 283Cn లో ఎక్కువ పరమాణువులు స్వచ్ఛంద సంలీన ప్రక్రియ ద్వారా విఘటనం చెందుటను గమనించారు. అయినప్పటికీ 279Ds ఆల్ఫావిఘటన శ్రేణి కనుగొనబడింది.
కిరణ్ రాథోడ్
జననం
రాజస్థాన్ లోని జైపూర్లో 1981, జనవరి 11 న జన్మించింది. ముంబై మిథిబాయి కాలేజీ నుండి డిగ్రీ పట్టా అందుకుంది. బాలీవుడ్ విలన్ అంజాద్ ఖాన్ వీరికి బంధువు.
కోపర్నీషియం
నామీకరణ
alt=a painted portrait of Copernicus|ఎడమ|thumb|185x185px|[[నికోలాస్ కోపర్నికస్, సూర్యకేంద్రక సిద్ధాంతాన్ని ప్రతిపాదించిన శాస్త్రవేత్త.]] పేర్లు పెట్టని, కనుగొనబడని మూలకాలకు మెండలీఫ్ నామీకరణ చేసిన విధంగా కోపర్నీషియాన్ని ఎకా-మెర్క్యురీగా సుపరిచితం. 1979 లో IUPAC ఈ మూలకం ఉనికి నిర్థారితమైనంత వరకు "అన్‌అన్‌బైయం" (సంకేతం: Uub) గా పిలవాలని సిఫార్సు చేసింది. అయినప్పటికీ రసాయనశాస్త్ర సమాజం అన్ని స్థాయిలలో, తరగతి గదుల్లో, పుస్తకాలలో ఈ సిఫార్సులను పట్టించుకోకుండా ఈ మూలకాన్ని "మూలకం 112"గా పిలిచేవారు. దీని సంకేతాన్ని E112, (112) లేదా సూక్ష్మంగా 112 గా పిలిచేవారు.
కిరణ్ రాథోడ్
సినీజీవితం
కిరణ్ రాథోడ్ 1990 దశకం చివర్లో హిందీ పాప్ సాంగ్ ఆల్బమ్స్ లో నటించింది. అది చూసిన హిందీ చిత్రం నిర్మాతలు సినిమా అవకాశాలు ఇచ్చారు. మొదటిసారిగా యాదైన్ చిత్రంలో మొనిష్కా పాత్రను పోషించింది. ఈ సినిమా బాక్సాఫీస్ వద్ద విఫలమైంది.
కోపర్నీషియం
నామీకరణ
ఈ నామీకరణ కోసం ఆరునెలల పాటు శాస్త్ర విజ్ఞాన సమాజంలో చర్చలు జరిగాయి. ఇదివరకు ఉన్న మూలకం "కాస్సియోపెరియం" ( ప్రస్తుతం లుటీషియం) కు ఇదే సంకేతం Cp ఉన్నట్లు గుర్తించారు. ఈ కారణంగా IUPAC సంస్థ Cp అనే సంకేతాన్ని అంగీకరించలేదు. తరువాత జి.ఎస్.ఐ బృందం ఈ మూలక సంకేతాన్ని Cn గా ప్రతిపాదించింది. 2010 ఫిబ్రవరి 19 న నికోలాస్ కోపర్నికస్ 537 జన్మదినం సందర్భంగా IUPAC అధికారికంగా ఈ మూలకానికి "కోపర్నిషియం"గా ప్రకటించంది.
కిరణ్ రాథోడ్
సినీజీవితం
ఆతరువాత కొన్ని సినిమాలలో నటించి, దక్షిణ సినీరంగంలోకి వచ్చింది. విక్రమ్ తో జెమిని, కమల్ హాసన్ తో అన్బే శివం, అజిత్ కుమార్ తో విలన్, ప్రశాంత్ తో విన్నర్, శరత్ కుమార్ తో వంటి తమిళ హిట్ సినిమాలల్లో నటించింది. విలన్, విన్నర్, దివాన్ వంటి చిత్రాలలో తన నటనతో కిరణ్ రాథోడ్ తమిళనాడు ప్రేక్షకులను ఆకర్షించింది.
కోపర్నీషియం
ఐసోటోపులు
కోపర్నిషియానికి ప్రకృతి సిద్ధంగా స్థిరమైన ఐసోటోపులు లేవు. అనేక రేడియోధార్మిక ఐసోటోపులు ప్రయోగశాలలో కృత్రిమంగా తయారుచేయబడ్డాయి. వీటిని రెండుమూలకాల సంలీనం చేయడం ద్వారా గానీ లేదా అధిక భారలోహాల విఘటనాన్ని పరిశీలించినపుడు గానీ కనుగొన్నారు. పరమాణు ద్రవ్యరాశులు 281 నుండి 286,, 277 గల వివిధ రకములైన ఐసోటోపులను గుర్తించడం జరిగింది. వీటిలో చాలా వాటికి ఆల్ఫా విఘటనం జరుగుతుంది కానీ కొన్నింటికి ఆకస్మిక విచ్ఛిత్తి జరుగుతుంది. కోపర్నిషియం-283 అనేది ఎలక్ట్రాన్ కాప్చర్ శాఖలో ఉండవచ్చు.
కిరణ్ రాథోడ్
సినీజీవితం
2009లో తమిళంలో వచ్చిన నాలయ్ నామదే చిత్రంలో సరసు అనే వేశ్య పాత్రతో రీఎంట్రీ ఇచ్చింది. జగ్గుభాయి, కెవ్వు కేక, అంబాల వంటి అనేక విజయవంతమైన చిత్రాలలో సహాయక పాత్రలు పొషించింది.
కోపర్నీషియం
ఐసోటోపులు
ఫ్లెరోవియం, లివర్మోరియం మూలకాల ఆవిష్కరణలను నిర్థారించడానికి సాధనంగా కోపర్నిషియం-283 ఐసోటోపు ఉపయోగపడుతుంది.
అర్థ జీవిత కాలాలు
అన్ని కోపర్నిషియం ఐసోటోపులు అస్థిరమైనవి, రేడియోధార్మికత కలవి. సాధారణంగా అధిక భారం గల ఐసోటోపులు తేలిక గల ఐసోటోపుల కంటే అధిక స్థిరత్వం గలిగి ఉంటాయి. అధిక స్థిరత్వం కలిగిన ఐసోటోపు 285Cn అర్థ జీవిత కాలం 29 సెకన్లు. 283Cn అర్థ జీవిత కాలం 4 సెకన్లు, నిర్థారితం కాని 286Cn అర్థ జీవిత కాలం 8.45 సెకన్లు. ఇతర ఐసోటోపుల అర్థ జీవిత కాలాలు 0.1 సెకన్ల కన్నా తక్కువ ఉంటుంది. 281Cn, 284Cn లు రెండూ 97 ms అర్థ జీవిత కాలాలను కలిగి ఉంటాయి. ఈ రెండూ కాక మిగిలిన ఐసోటోపుల అర్థ జీవిత కాలం ఒక మిల్లీ సెకండ్ కన్నా తక్కువ ఉంటుంది. అధిక భారంగల 291Cn, 293Cn ల అర్థ జీవిత కాలం కొన్ని దశాబ్దాలు ఉండవచ్చని ఊహించబడింది.
1999లో అమెరికన్ శాస్త్రవేత్తలు 293Og మూడు పరమాణువులను కృత్రికంగా తయారుచేయడంలో విజయం సాధించారు. ఈ మాతృ కేంద్రకాలు మూడు ఆల్ఫా కణాలను ఉద్గారం చేసి కోపర్నిషియమ్-281 ను ఏర్పరచాయి. ఇది ఆల్ఫా విఘటనం చెందుతుందని గుర్తించారు. ఒక ఆల్ఫా కణాన్ని ఉద్గారం చేసినపుడు 10.68 MeV విఘటన శక్తి అవసరమవుతుంది.
బయటి లింకులు
వర్గం:రసాయన మూలకాలు వర్గం:రసాయన శాస్త్రము
సచింద్ర నాథ్ సన్యాల్
సచీంద్ర నాథ్ సన్యాల్ ( 1890 ఏప్రిల్ 3 - 1942 ఫిబ్రవరి 7) భారతీయ విప్లవకారుడు మఱియు హిందూస్తాన్ రిపబ్లికన్ అసోసియేషన్ (HRA, ఇది 1928 తర్వాత హిందూస్తాన్ సోషలిస్ట్ రిపబ్లికన్ అసోసియేషన్‌గా మారింది) స్థాపకుడు. ఇది భారతదేశంలో బ్రిటిష్ సామ్రాజ్యానికి వ్యతిరేకంగా సాయుధ ప్రతిఘటనను నిర్వహించడానికి సృష్టించబడింది. చంద్రశేఖర్ ఆజాద్, భగత్ సింగ్ వంటి విప్లవకారులకు ఆయన గురువు.
జీవితం విశేషాలు
సచీంద్ర నాథ్ సన్యాల్ తల్లిదండ్రులు బెంగాలీ బ్రాహ్మణులు. అతని తండ్రి హరి నాథ్ సన్యాల్ మఱియుతల్లి ఖేరోడ్ వాసినీ దేవి. అతను 1890 ఏప్రిల్ 3న బెనారస్‌లో, ఆ తర్వాత యునైటెడ్ ప్రావిన్స్‌లో జన్మించాడు. ప్రతిభా సన్యాల్‌ను వివాహం చేసుకున్నాడు, అతనికి ఒక కుమారుడు ఉన్నాడు.
కుట్రలో ప్రమేయం ఉన్నందుకు సన్యాల్‌కు జీవిత ఖైదు విధించబడింది. అండమాన్ నికోబార్ దీవులలోని సెల్యులార్ జైలులో ఖైదు చేయబడ్డాడు, అక్కడ అతను బండి జీవన్ ( A Life of Captivity, 1922) అనే తన పుస్తకాన్ని వ్రాసాడు. అతను కొంతకాలం తరువాత జైలు నుండి విడుదలచేయబడ్డాడు. కానీ అతను బ్రిటిష్ వ్యతిరేక కార్యకలాపాలలో నిమగ్నమై ఉన్నప్పుడు, అతన్ని వెనక్కి పంపారు మఱియు బెనారస్‌లోని అతని పూర్వీకుల ఇంటిని కూడా జప్తు చేశారు.
1922లో సహాయ నిరాకరణ ఉద్యమం ముగియడంతో, సన్యాల్, రామ్ ప్రసాద్ బిస్మిల్ ఇంకా స్వతంత్ర భారతదేశాన్ని కోరుకునే మరికొందరు విప్లవకారులు కలిసి తమ లక్ష్యాన్ని సాధించడానికి బలాన్ని ఉపయోగించేందుకు సిద్ధమయ్యారు, 1924 అక్టోబరు హిందూస్తాన్ రిపబ్లికన్ అసోసియేషన్‌ను స్థాపించారు. అతను 1925 జనవరి 1 ఉత్తర భారతదేశంలోని పెద్ద నగరాల్లో పంపిణీ చేయబడిన ది రివల్యూషనరీ అనే పేరుతో HRA మానిఫెస్టో రచయిత.
కాకోరి కుట్రలో పాల్గొన్నందుకు సన్యాల్ జైలు పాలయ్యాడు, అయితే 1937 ఆగస్టు నైని సెంట్రల్ జైలు నుండి విడుదలైన కుట్రదారులలో ఒకడు. ఈ విధంగా, పోర్ట్ బ్లెయిర్‌లోని సెల్యులార్ జైలుకు రెండుసార్లు పంపబడిన ఏకైక ప్రత్యేకత సన్యాల్‌కు ఉంది. అతను జైలులో క్షయవ్యాధి బారిన పడ్డాడు. అతని చివరి నెలలు గోరఖ్‌పూర్ జైలుకు పంపబడ్డాడు. అతను 1942 ఫిబ్రవరి 7న మరణించాడు.
సన్యాల్ మహాత్మా గాంధీతో 1920 మఱియు 1924 మధ్య యంగ్ ఇండియాలో ప్రచురితమైన ఒక ప్రసిద్ధ చర్చలో పాల్గొన్నారు. సన్యాల్ గాంధీ యొక్క క్రమ పద్ధతికి వ్యతిరేకంగా వాదించాడు.
సన్యాల్ తన దృఢమైన హిందూ విశ్వాసాలకు ప్రసిద్ధి చెందాడు, అయినప్పటికీ అతని అనుచరులలో ఎక్కువ మంది మార్క్సిస్టులు విధానాలను వ్యతిరేకించారు. నేను నాస్తికుడిని ఎందుకు అనే ట్రాక్ట్‌లో భగత్ సింగ్ సన్యాల్ యొక్క నమ్మకాలను దృఢపరిచాడు. జోగేష్ చంద్ర ఛటర్జీ సన్యాల్‌కు అత్యంత సన్నిహితుడు. అతనికి మౌలానా షౌకత్ అలీ తుపాకీలను కూడా సరఫరా చేశాడు. ఆ సమయంలో మౌలానా కాంగ్రెస్ మఱియు దాని అహింసా పద్ధతులకు మద్దతుదారుగా ఉండేవాడు. మరో ప్రముఖ కాంగ్రెస్‌ సభ్యుడు కృష్ణకాంత్‌ మాలవీయ కూడా ఆయనకు ఆయుధాలు సమకూర్చారు.
సన్యాల్ బ్రిటిష్ వ్యతిరేక కార్యక్రమాలలో పాల్గొన్నాడు, దాని ఫలితంగా రెండవసారి జైలు శిక్ష విధించబడింది దానితో ఆతని వారణాసి ఆస్తిని ప్రభుత్వం స్వాధీనం చేసుకుంది. అతను 1942 ఫిబ్రవరి 7 న జైలులో రెండవసారి శిక్ష అనుభవిస్తున్నప్పుడు మరణించాడు.
మూలాలు
వర్గం:భారత స్వాతంత్ర్యోద్యమం వర్గం:కారాగారాలు వర్గం:అండమాన్ నికోబార్ దీవులు
పెట్ల ఉమాశంకర్ గణేష్
పెట్ల ఉమాశంకర్ గణేష్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో నర్సీపట్నం నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
పెట్ల ఉమాశంకర్ గణేష్ 1974లో ఆంధ్రప్రదేశ్ రాష్ట్రం, విశాఖపట్నం జిల్లా, నర్సీపట్నం మండలం, కొత్తపల్లిలో జన్మించాడు. ఆయన ఆంధ్ర యూనివర్సిటీ నుండి 2002లో బీఏ పూర్తి చేశాడు.
రాజకీయ జీవితం
పెట్ల ఉమాశంకర్ 1992లో టీడీపీలో చేరాడు. ఆయన 1995 నుంచి 2001 వరకు కొత్తపల్లి సర్పంచ్‌గా, 2009 నుంచి 2012 వరకు తాండవ ఆయకట్టు సంఘం చైర్మన్‌గా పనిచేసి 2012లో వైఎస్సార్ కాంగ్రెస్ పార్టీలో చేరాడు. ఉమాశంకర్ గణేష్ 2014లో జరిగిన అసెంబ్లీ ఎన్నికల్లో వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి చింతకాయల అయ్యన్న పాత్రుడు చేతిలో 2338 ఓట్ల తేడాతో ఓడిపోయాడు. ఆయన 2019లో టీడీపీ అభ్యర్థి చింతకాయల అయ్యన్న పాత్రుడు పై 23366 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
స్వచ్ఛంద సేవ
స్వచ్ఛంద సేవ లేదా స్వయంసేవ అనేది సాధారణంగా ఒక పరోపకార కార్యకలాపంగా పరిగణించబడుతుంది, ఇక్కడ ఒక వ్యక్తి లేదా సమూహం "మరొక వ్యక్తి, లేదా సమూహం లేదా సంస్థకు ప్రయోజనం చేకూర్చడానికి" ఆర్థిక లేదా సామాజిక లాభం కోసం సేవలను అందిస్తుంది. స్వయంసేవకం నైపుణ్యం అభివృద్ధికి కూడా ప్రసిద్ది చెందింది, ఇది తరచుగా మంచితనాన్ని ప్రోత్సహించడానికి లేదా మానవ జీవన నాణ్యతను మెరుగుపరచడానికి ఉద్దేశించబడింది. స్వయంసేవకంగా పనిచేయడం వల్ల స్వచ్ఛంద సేవకులతో పాటు సేవ చేసిన వ్యక్తికి లేదా సమాజానికి సానుకూల ప్రయోజనాలు ఉండవచ్చు. ఇది సాధ్యమైన ఉపాధి కోసం పరిచయాలను ఏర్పరచటానికి కూడా ఉద్దేశించబడింది. చాలామంది స్వచ్ఛంద సేవకులు వారు పనిచేసే రంగాలలో ఔషధం, విద్య లేదా అత్యవసర రక్షణ వంటి వాటిపై ప్రత్యేకంగా శిక్షణ పొందుతారు. మరికొందరు ప్రకృతి విపత్తుకు ప్రతిస్పందనగా అవసరమయ్యే ప్రాతిపదికన పనిచేస్తారు. సైనిక సందర్భంలో, స్వచ్ఛంద సేవకుడు అంటే బలవంతం చేయబడకుండా వారి స్వంత ఇష్టంతో సాయుధ దళంలో చేరిన వ్యక్తి, ఇతనికి సాధారణంగా జీతం ఇవ్వబడుతుంది. కొన్ని సందర్భాలలో ప్రభుత్వం కొంతమంది వాలంటీర్లను ఏర్పరచుకుని వారికి పారితోషకాన్ని కూడా అందిస్తుంది. ఆంధ్రప్రదేశ్ ప్రభుత్వం ప్రస్తుతం వాలంటీర్లను ఏర్పరచి వారికి జీతాలను కూడా ఇస్తుంది. వీరి సేవ సమాజానికి అత్యంత అవసరమని చెప్పవచ్చు.
మూలాలు
వర్గం:స్వచ్ఛంద సేవ
సఫిల్‌గూడ చెరువు
నడిమి చెరువుగా కూడా పిలవబడే సఫిల్‌గూడ చెరువు సికింద్రాబాదు లోని ఓల్డ్ నేరేడ్‌మెట్‌లో ఉంది. ఈ చెరువులో చిన్న ఐస్‌ల్యాండ్ ఉండడంతో దీన్ని నడిమి పక్షి ఐస్‌ల్యాండ్‌గా పిలుస్తున్నారు. దీనిని కప్పివున్న దట్టమైన వృక్షాలపై వేలాది రకరకాల పక్షులు సేదతీరుతుంటాయి. ఇక్కడికి వలస పక్షులు కూడా వస్తుంటాయి. కట్టమీద కట్టమైసమ్మ దేవాలయం ఉంది.
ఈ చుట్టూ చుట్టూ ఉన్న రహదారి హుస్సేన్ సాగర్ చుట్టున్న ట్యాంక్ బండ్ మాదిరిగా ఉండడంవల్ల దీనిని మినీ ట్యాంక్ బండ్ అని పిలుస్తారు. చెరువుకు దగ్గరలో పార్కు ఉంది. ఉదయం, సాయంత్రాలలో చాలామంది ప్రజలు ఈ పార్కులో సేదతీరడానికి వస్తారు.
మూలాలు
వర్గం:తెలంగాణ చెరువులు వర్గం:చెరువులు వర్గం:హైదరాబాద్ చెరువులు వర్గం:తెలంగాణ వర్గం:జలాశయాలు వర్గం:తెలంగాణ జలాశయాలు
దుర్గా ఖోటే
దుర్గా ఖోటే (14 జనవరి 1905 − 22 సెప్టెంబర్ 1991) ఒక భారతీయ చలనచిత్ర నటి. ఈమె హిందీ, మరాఠీ సినిమాలలోను, నాటకాలలోను 50 సంవత్సరాల పాటు విరివిగా నటించింది. ఈమె దాదాపు 200 సినిమాలలో నటించింది. ఈమె తన జీవితకాల సాఫల్యతకు భారతీయ సినిమారంగంలో అత్యున్నత పురస్కారమైన దాదాసాహెబ్ ఫాల్కే పురస్కారాన్ని 1983లో అందుకుంది. right|thumb|60px|[[పద్మశ్రీ పురస్కారం]]
వృత్తి
thumb|అయోధ్యేచ రాజా చిత్రంలో తారామతి వేషంలో దుర్గా ఖోటే. 1931లో ప్రభాత్ ఫిలిం కంపెనీ తీసిన ఫరేబి జాల్  మూకీ చిత్రంలో ఒక చిన్న పాత్రలో నటించడం ద్వారా దుర్గా ఖోటే సినిమా రంగప్రవేశం చేసింది. తరువాత మాయా మశ్చీంద్ర  అనే హిందీ,మరాఠీ ద్విభాషా చిత్రంలో నటించింది. 1932లో అయోధ్యేచ రాజా చిత్రంతో కథా నాయికగా నటించడం ఆరంభించింది. ఈ చిత్రంలో తారామతి వేషం ధరించింది. Indeed, she ventured yet another pioneering trend: Despite working closely with the Prabhat Film Company, she broke away from the "studio system" (exclusive contract with a studio to work in its films on a monthly salary) then in vogue and became one of the first "freelance" artistes of that era by working occasionally with the New Theatres, East India Film Co. (both at Calcutta), and Prakash Pictures.
In 1936, she played Saudamini in Amar Jyoti, which is one of her most memorable roles.
In 1937, she produced and directed a film titled Saathi, making her one of the first women to step into this role in Indian cinema. The 40s opened for her in a big way, with award-winning performances in Aachary Atre's Payachi Dasi (Marathi) and Charnon Ki Dasi (Hindi) (1941) and Vijay Bhatt's classic Bharat Milap (1942), both of which got her the BFJA Best Actress Award for two consecutive years.
Durga Khote remained active in the theatre circuit for many years, especially the Marathi theatre in Mumbai. She was actively associated with the Indian People's Theatre Association (IPTA) and worked in several plays for the Mumbai Marathi Sahitya Sangh. In 1954, she famously performed the role of Lady Macbeth in V.V. Shirwadkar's Marathi adaptations of Macbeth, as Rajmukut, The Royal Crown, along with Nanasaheb Phatak.
thumb| పోస్టేజి స్టాంపుపై దుర్గా ఖోటే Durga Khote played a wide variety of roles over a career that was not only long, but also untouched by scandal. She was the inspiration for several generations of Indian actresses, including veterans such as the late Shobhna Samarth, who frequently spoke of how she had been inspired by Khote's example.
During later years, she played several important character roles, such as the mother of the protagonist. Her portrayal of Jodhabai, the queen of Akbar torn between duty towards her husband and love towards her son in Mughal-e-Azam (1960) was well received. In 1963, she acted in Merchant Ivory's debut film The Householder (1963).
She went on to play other widely appreciated character roles in later movies, such as the role of the grandmother of the heroine in Bobby (1973), the hero's aunt in Abhimaan (1973), and the very memorable Bidaai (1974), where she played a mother, a very sensitive role that can make one cry and received the Filmfare Best Supporting Actress Award.
Her final memorable role was in Subhash Ghai's Karz (1980), where she played the role of the mother of Raj Kiran and later, mother to Rishi Kapoor, who played the role of Raj Kiran's reincarnation after the screen death of Raj Kiran in the movie.
She acted in over 200 films in her career. By the 1980s she successfully diversified into production of short films, ad films and documentaries by setting up Fact Films and later, Durga Khote Productions, which produced the Doordarshan TV series Wagle Ki Duniya.
వ్యక్తిగత జీవితం
Durga Khote was married when she was a teenager to Vishwanath Khote, a gentleman of her own caste and similar social background, in a match arranged by their parents in the usual Indian manner. It was a traditional marriage into an orthodox family, the couple lived a harmonious and happy life, and the marriage was blessed with two sons. Vishwanath was a mechanical engineer who had graduated from Banaras Hindu University. His family was upper middle class and professional, with modern English education and high social standing; his ancestors had been prominent bankers.
Unfortunately, Vishwanath Khote died young, when Durga was barely into her 20s. She and her sons continued to reside with her in-laws, as is traditional in India, but she was not comfortable with her dependent position, especially because her father-in-law was no more, and they were dependent on other family members for their expenses. Shs thus felt impelled to make a living any which way she could, and the opening in films happened entirely by chance. The fact that she came from a modern and English-educated family meant that, even as a widow, she was able to act in films, which was derided as a disreputable profession in those days.
Durgaji, thus raised her two sons, Bakul and Harin, single-handedly. Both of them went on to become well-settled in life. But she suffered the loss of her son Harin, who predeceased her and died in his 40s. Harin was married to Vijaya Jaywant, and they were the parents of two sons. After Harin's early death, his widow married a Parsi man named Farrokh Mehta and became famous as the film-maker Vijaya Mehta.
Durga Khote's grandchildren (children of Bakul and Harin) include her grandson Ravi, a filmmaker; granddaughter Anjali Khote, an actress; and grandson Deven Khote, a successful producer who is one of the co-founders of UTV, and who has also directed a film. Deven Khote is noted for producing films such as Jodhaa Akbar and Life in a Metro.
Durga Khote's brother-in-law, Nandu Khote (brother of Vishwanath), was a noted stage and silent movie actor. Two of Nandu's children are also active in the film industry. His son Viju Khote is an actor perhaps best known for his role of "Kalia" in Sholay (1975). Nandu's daughter is the actress Shubha Khote, who debuted in Seema (1955) and worked as a heroine in several films before moving to character roles. Still later, she moved to directing and producing Marathi films and also entered television in the 90s. Shubha's daughter, Bhavana Balsavar, is also an award-winning TV actress who appeared in sitcoms like Dekh Bhai Dekh and Zabaan Sambhalke before deciding to settle down and raise a family. Thus, the acting profession which was pioneered by Durga Khote in her family has been fully embraced by her late husband's family.
Durga Khote also had some rather improbable, distinguished relatives with no connection to films. The socialite and politician Sharda Mukherjee (nee Sharada Pandit), who herself served as governor of the states of Gujarat and Andhra Pradesh, and who was the wife of Subroto Mukherjee, India's first Chief of the Air Staff, was Durga Khote's first cousin (her mother's sister's daughter). Sharda Mukherjee's paternal uncle, Ranjit Sitaram Pandit, was the husband of Jawaharlal Nehru's sister Vijayalakshmi Pandit. In other words, Durga Khote's mausi (mother's sister) was the Devrani of Vijayalakshmi Pandit; their husbands were the Pandit brothers.
Later in life, Durga Khote wrote an autobiography in Marathi, entitled Mee, Durga Khote, which was translated into English as I, Durga Khote, and moved to Alibaug, near Mumbai. Durga Khote died on 22 September 1991.
ఫిల్మోగ్రఫీ
thumb|అమర్ జ్యోతి(1936) చిత్రంలో దుర్గా ఖోటే
గుర్తింపు
A postage stamp, bearing her face, was released by India Post to honour her on 3 May 2013.
బయటి లింకులు
వర్గం:సంగీత నాటక అకాడమీ అవార్డు గ్రహీతలు వర్గం:20వ శతాబ్ద భారతీయ నటీమణులు వర్గం:మరాఠీ రంగస్థల కళాకారులు వర్గం:హిందీ సినిమా నటీమణులు వర్గం:మరాఠీ సినిమా నటీమణులు వర్గం:1905 జననాలు వర్గం:1991 మరణాలు వర్గం:భారతీయ సినిమా మహిళా నిర్మాతలు వర్గం:బెంగాల్ ఫిల్మ్ జర్నలిస్ట్స్ అసోసియేషన్ అవార్డులు గెలుపొందినవారు వర్గం:పద్మశ్రీ పురస్కార గ్రహీతలు వర్గం:దాదాసాహెబ్‌ ఫాల్కే అవార్డు గ్రహీతలు వర్గం:భారతీయ మహిళా రచయితలు
బ్లేజ్ పాస్కల్
పాస్కల్ (జూన్ 19, 1623 - ఆగష్టు 19, 1662) పాస్కల్ సూత్రం కనిపెట్టిన శాస్త్రవేత్త.
బాల్యం
ఫ్రాన్స్ కి చెందిన పాస్కల్ 7 యేండ్ల వయస్సు నుండే జామెట్రీ పట్ల విపరీతమైన ఆసక్తిని ప్రదర్శిస్తూ అందరినీ ఆశ్చర్యపరచేవాడట, తమాషా ఏమిటంటే 12 ఏళ్ళ వయస్సులోనే ఒక త్రిభుజం లోని మూడు కోణాల మొత్తం రెండు లంబకోణాల మొత్తానికి సమానంగా ఉంటుందనే సిద్ధాంతాన్ని ప్రవేశపెట్టాడు. దీంతో ఈయన తండ్రి పాస్కల్ ను గణితం చదవడానికి ఎక్కువగా అనుమతించటం మొదలు పెట్టాడు. ఈ వేళ అందరూ వేనోళ్ళ కొనియాడుతున్న "యూనివర్సల్ ధీరం ఆఫ్ జామెట్రీ" పాస్కల్ రూపొందించినదే కదా. ఈయనకు 17 ఏళ్ళు వచ్చినప్పుడు ప్రముఖ గణిత శాస్త్రజ్ఞుడు డెస్ కార్టెస్ ఆ యనలో ఒక గొప్ప మేధావిని చూసి ప్రశంసించాడు. అంతటి సమర్థుడు బ్లెయిసీ పాస్కల్.
ఆవిష్కరణలు
పాస్కల్ సూత్రం తెలియని వారు ఎవరూ ఉండరు. ద్రవ పదార్థంలో ఏదైనా ఒక బిందువు వద్ద పీడనాన్ని ఉపయోగించడం జరిగితే ఆ పీడన ప్రభావం ఆ ద్రవ పదార్థం అన్ని పైపులకు సమానంగా విస్తరిస్తుంది. ఈ సూత్రాన్ని ఆధారంగా చేసుకుని సిరెంజ్ని, హైడ్రాలిక్ ప్రెస్ ను, హైడ్రాలిక్ బ్రేక్ను రూపొందించటం జరిగింది. పాస్కల్ ఒక త్రిభుజాన్ని కూడా నిర్మించాడు. దీన్ని పాస్కల్ త్రిభుజం అంటారు. ఈ త్రిభుజం సహాయంతో ప్రాబబిలిటీ సమస్యలను నునాయాసంగా చేయవచ్చు.
తత్వవేత్త
పాస్కల్ శాస్త్రవేత్త మాత్రమే కాదు. తత్వవేత్త కూడా. రచయిత కూడ, మతపరమైన పుస్తకాలను ఎన్నింటినో రాసాడు. జామెట్రీ, ప్రాబబిలిటీ, హైడ్రోస్టాటిక్స్, ఎంటగ్రల్ కాలిక్యులస్ -- అంశాల మీద ఎన్నో విలువైన పరిశోధనలు చేశాడు.
అస్తమయం
1659 లో తీవ్రంగా జబ్బుపడి పాస్కల్ 1662 లో కన్ను మూసినా ఆయన వెలువరించిన శాస్త్రీయ వాస్తవాలు మాత్రం ఎంతో మందికి కళ్ళు తెరిపిస్తున్నాయి.
వర్గం:ప్రపంచ ప్రసిద్ధులు వర్గం:శాస్త్రవేత్తలు వర్గం:ప్రపంచ ప్రఖ్యాత శాస్త్రవేత్తలు వర్గం:తత్వవేత్తలు వర్గం:1623 జననాలు వర్గం:1662 మరణాలు వర్గం:ఫ్రాన్స్
పమ్మిన రమాదేవి
పమ్మిన రమాదేవి ఉపాధ్యాయురాలు. ఆమె 2015 భారత జాతీయ ఉత్తమ పురస్కార గ్రహీత.